Source: http://www.newsontime.gr/2015/11/blog-post_82.html
Timestamp: 2018-12-10 04:24:23+00:00
Document Index: 4665282

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ Πότε ανακοινώνονται τα τελικά αποτελέσματα για την κοινωφελή εργασία | newsontime.gr
Home » Κοινωνία , ΟΑΕΔ , News » ΟΑΕΔ Πότε ανακοινώνονται τα τελικά αποτελέσματα για την κοινωφελή εργασία
ΟΑΕΔ Πότε ανακοινώνονται τα τελικά αποτελέσματα για την κοινωφελή εργασία
Written By Dimitris Kalidis on Πέμπτη, 26 Νοεμβρίου 2015 | 11:00 π.μ.
Στο τέλος του μήνα και μετά την ολοκλήρωση του ελέγχου των ενστάσεων θα ανακοινωθούν τα οριστικά αποτελέσματα του προγράμματος κοινωφελούς εργασίας του ΟΑΕΔ για 19.101 προσλήψεις σε δημόσιο και υπουργεία.
Συγκεκριμένα η τρίτη και τελευταία φάση του προγράμματος κοινωφελούς εργασίας ΟΑΕΔ για το 2015 τελειώνει στο τέλος του μήνα σύμφωνα με την Διοικήτρια του Οργανισμού κ. Καραμεσίνη με την ανακοίνωση των οριστικών αποτελεσμάτων της τρίτης προκήρυξης για 19.101 προσλήψεις ανέργων για απασχόληση πεντάμηνης διάρκειας.
Ηδη όπως είναι γνωστό έχουν ανακοινωθεί τα προσωρινά αποτελέσματα και ολοκληρώθηκαν εδώ και ημέρες οι ενστάσεις.
Το πρόγραμμα στοχεύει αφενός στην ένταξη ανέργων στην αγορά εργασίας, και αφετέρου στην υποστήριξη και βελτίωση συγκεκριμένων υπηρεσιών. Τέτοιες είναι οι υπηρεσίες εκπαίδευσης, υγείας (καθαριότητα υποδομών υγείας, εξυπηρέτηση κοινού, υποστήριξη λειτουργίας πληροφοριακού συστήματος και ψηφιακού εκσυγχρονισμού του συστήματος υγείας). Επίσης το πρόγραμμα στοχεύει στη βελτίωση των παρεχόμενων υπηρεσιών σε φορείς του δημόσιου τομέα που έχουν καθημερινή και άμεση σχέση με την εξυπηρέτηση πολιτών (πχ ασφαλιστικά ταμεία, κέντρα εξυπηρέτησης πολιτών, δικαστήρια), καθώς και δράσεων που αφορούν στην παροχή κοινωνικών υπηρεσιών κοινής ωφέλειας της δημόσιας διοίκησης προς τους πολίτες που βρίσκονται σε ανάγκη, λόγω της οικονομικής κρίσης.
Ο προϋπολογισμός του προγράμματος ανέρχεται στα 72.327.655 ευρώ.
Το μισθολογικό κόστος αντιστοιχεί σε:
α) Ημερομίσθιο 19,81 ευρώ και όχι πάνω από 495,25 ευρώ για ανέργους άνω των 25 ετών.
β)Ημερομίσθιο 17,27 ευρώ και όχι πάνω από 431,75 ευρώ για ανέργους έως 25 ετών.
Οι ωφελούμενοι δεν λαμβάνουν οποιαδήποτε άλλη παροχή (άδεια, επίδομα αδείας, ειδικές άδειες).
Δικαίωμα υποβολής αιτήσεων είχαν μόνο οι εγγεγραμμένοι στα μητρώα ανέργων του ΟΑΕΔ, οι οποίοι κατά τη λήξη της προθεσμίας υποβολής των αιτήσεων έχουν συμπληρώσει το 18ο έτος της ηλικίας τους.
Ο ΟΑΕΔ έχει ορίσει επτά αντικειμενικά κριτήρια μοριοδότησης και κατάταξης όσων ανέργων υποβάλλουν αιτήσεις, τα οποία είναι:
1) Το χρονικό διάστημα συνεχόμενης εγγεγραμμένης ανεργίας του ωφελούμενου με ανώτατο όριο τους 60 μήνες.
2) Το χρονικό διάστημα συνεχόμενης εγγεγραμμένης ανεργίας του / της συζύγου των ανέργων της πρώτης κατηγορίας, με ανώτατο όριο τους 60 μήνες. 3) Την αναπηρία (του υποψήφιου ωφελούμενου) σε ποσοστό 50% και άνω.
6) Τον αριθμό των ανήλικων τέκνων.
7) Τον αριθμό εξαρτώμενων τέκνων ΑμεΑ (ανήλικων ή / και ενήλικων) με ποσοστό αναπηρίας 67% και άνω.
Ετικέτες Κοινωνία , ΟΑΕΔ , News
26 Νοεμβρίου 2015 - 11:21 π.μ.
Κάνετε ένα λάθος γιατί οι δικαιούχοι του προγράμματος δικαιούνται 8 ημέρες κανονικής άδειας και 2 ημέρες γονική !!!